|  |  |
| --- | --- |
| **MINISTERUL MEDIULUI, APELOR ȘI PĂDURILOR** | **MINISTERUL ECONOMIEI, ANTREPRENORIATULUI ȘI TURISMULUI** |
| **Nr. ..................../.......................** | **Nr. ..................../.......................** |



**O R D I N**

**privind modificarea anexei nr. 1 la Ordinul ministrului mediului, apelor și pădurilor și al viceprim-ministrului, ministrul economiei, comerțului și relațiilor cu mediul de afaceri nr. 1494/846/2016 pentru aprobarea procedurii şi criteriilor de acordare a licenţei de operare, revizuire, vizare anuală şi anulare a licenţei de operare a organizaţiilor colective şi de aprobare a planului de operare pentru producătorii care îşi îndeplinesc în mod individual obligaţiile, acordarea licenţei reprezentanţilor autorizaţi, precum şi componenţa şi atribuţiile comisiei de autorizare, pentru gestionarea deşeurilor de echipamente electrice şi electronice**

Având în vedere Referatul de aprobare al Direcției Generale Deșeuri și Situri Contaminate nr.129847 /DGDSC/ 19.09.2024 ........................................,

Luând în considerare prevederile art. 25 alin. (9) din Ordonanţa de urgenţă a Guvernului nr. 5/2015 privind deşeurile de echipamente electrice şi electronice, aprobată cu modificări și completări prin Legea nr. 127/2024, cu modificările și completările ulterioare;

În temeiul prevederilor:

* art. 25 alin. (7) din Ordonanţa de urgenţă a Guvernului nr. 5/2015 privind deşeurile de echipamente electrice şi electronice, aprobată cu modificări și completări prin Legea nr. 127/2024, cu modificările și completările ulterioare;
* art. 57 alin.(1), (4) și (5) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 13 alin. (4) din Hotărârea Guvernului nr. 43/2020 privind organizarea și funcționarea Ministerului Mediului, Apelor şi Pădurilor, cu modificările și completările ulterioare;
* art. 10 alin. (6) din Hotărârea Guvernului nr. 864/2023 privind organizarea şi funcţionarea Ministerului Economiei, Antreprenoriatului şi Turismului, cu modificările ulterioare,
* art. III din Legea nr. 127/2024 pentru aprobarea Ordonanţei de urgenţă a Guvernului nr. 5/2015 privind deşeurile de echipamente electrice şi electronice;

 **ministrul mediului, apelor și pădurilor și**  **ministrul economiei, antreprenoriatului şi turismului** emit prezentul,

**ORDIN:**

**Art. I** Anexa [nr.](https://lege5.ro/App/Document/gezdomjrgyzq/ordinul-nr-1494-846-2016-pentru-aprobarea-procedurii-si-criteriilor-de-acordare-a-licentei-de-operare-revizuire-vizare-anuala-si-anulare-a-licentei-de-operare-a-organizatiilor-colective-si-de-aprobare?pid=103697368&d=2024-08-12#p-103697368) 1 la Ordinul ministrului mediului, apelor şi pădurilor şi al viceprim-ministrului, ministrul economiei, comerţului şi relaţiilor cu mediul de afaceri, nr. 1.494/846/2016 pentru aprobarea procedurii şi criteriilor de acordare a licenţei de operare, revizuire, vizare anuală şi anulare a licenţei de operare a organizaţiilor colective şi de aprobare a planului de operare pentru producătorii care îşi îndeplinesc în mod individual obligaţiile, acordarea licenţei reprezentanţilor autorizaţi, precum şi componenţa şi atribuţiile comisiei de autorizare, pentru gestionarea deşeurilor de echipamente electrice şi electronice, publicat în Monitorul Oficial al României, Partea I, nr. 682 din 2 septembrie 2016, cu modificările ulterioare, se modifică după cum urmează:

1. Articolul 2  va avea următorul cuprins:

**Art. 2** (1)Acordarea, revizuirea şi anularea licenţei de operare pentru organizaţiile colective autorizate să implementeze obligaţiile privind răspunderea extinsă a producătorului în domeniul echipamentelor electrice şi electronice (EEE) și al deșeurilor de echipamente electrice şi electronice(DEEE) se fac de către conducătorul autorităţii publice centrale pentru protecţia mediului, la propunerea Comisiei, potrivit prevederilor prezentei proceduri.

(2) Acordarea şi revizuirea licenţei de operare se fac în baza dosarului complet de acordare a licenţei de operare, potrivit prevederilor prezentei proceduri.

(3) Licența de operare este condiţionată de obţinerea avizării anuale.

 2. Articolul 4  va avea următorul cuprins:

**Art. 4** (1) În vederea obţinerii licenţei de operare, solicitantul depune dosarul care trebuie să cuprindă următoarele documente:

a) cerere-tip de acordare a licenţei de operare, al cărei model este prevăzut în anexa [nr. 1a](http://lege5.ro/App/Document/gezdomjrg4ya/procedura-si-criteriile-de-acordare-a-licentei-de-operare-revizuire-vizare-anuala-si-anulare-a-licentei-de-operare-a-organizatiilor-colective-din-20072016?pid=103697664&d=2024-08-12#p-103697664);

b) actul constitutiv al persoanei juridice, în copie conformă cu originalul;

c) certificatul de înregistrare la Oficiul Naţional al Registrului Comerţului sau, după caz, certificatul de înregistrare în Registrul asociaţiilor şi fundaţiilor de la judecătoria în a cărei circumscripţie se află sediul asociaţiei ori fundaţiei în cauză, în copie conformă cu originalul;

d) (i) certificatul constatator detaliat, eliberat cu cel mult 30 de zile înainte de data depunerii, de către Oficiul Naţional al Registrului Comerţului, în original, conform Legii nr. 265/2022 privind registrul comerţului şi pentru modificarea şi completarea altor acte normative cu incidenţă asupra înregistrării în registrul comerţului, cu modificările şi completările ulterioare, sau, după caz, certificatul detaliat eliberat de Ministerul Justiţiei, privind datele care figurează în Registrul naţional al persoanelor juridice fără scop patrimonial;

(ii) în cadrul certificatelor de la litera d) (i) trebuie să se regăsească în mod obligatoriu lista asociaților/acționarilor societății constituite în temeiul Legii societăților nr. 31/1990, cu modificările și completările ulterioare, respectiv, a membrilor fondatori/membrilor asociației constituite în temeiul Ordonanţa Guvernului nr. 26/2000 cu privire la asociaţii şi fundaţii, cu modificările și completările ulterioare

(iii) certificatul de la litera d) (i) va fi însoțit și de copia numărului de înregistrare în Registrul naţional al producătorilor de EEE gestionat de Agenţia Naţională pentru Protecţia Mediului pentru fiecare membru fondator/actionar/asociat în parte;

e) cazierul fiscal valabil la data depunerii, din care să rezulte faptul că nu au fost săvârşite fapte sancţionate de legile fiscale, financiare, vamale şi nici fapte care privesc disciplina financiară;

f) certificatul de atestare privind obligaţiile la Fondul pentru mediu, valabil la data depunerii, din care să rezulte faptul că nu datorează sume la Fondul pentru mediu;

g) Document emis de Administrația Fondului pentru Mediu din care să rezulte că producătorii pentru care organizația implementează răspunderea extinsă în domeniul echipamentelor electrice şi electronice (EEE) și al deșeurilor de echipamente electrice şi electronice(DEEE), indiferent de statutul acestora în cadrul organizației au, în anul precedent pentru care se solicită licențierea, cumulat, o cotă de piață de minim 5% pentru cel puțin o categoriede EEE prevăzută în anexa nr. 2 din Ordonanța de urgență a Guvernului nr. 5/2015 privind deşeurile de echipamente electrice şi electronice, aprobată cu modificări și completări prin Legea nr. 127/2024, cu modificările și completările ulterioare, pentru care se solicită autorizarea;

h) Document emis de Agenţia Naţională pentru Protecţia Mediului prin care se atestă că organizația nu este înregistrată în Registrul operatorilor economici care nu se supun autorizării de mediu conform prevederilor art. 36 din Ordonanţa de urgenţă a Guvernului nr. [92/2021](https://sintact.ro/#/dokument/17001549?cm=DOCUMENT) privind regimul deşeurilor, aprobată cu modificări şi completări prin Legea nr. 17/2023, cu modificările şi completările ulterioare;

i) Consimţământul expres al organizației prin care Comisia poate solicita către alte entități și instituții publice anumite informații și copii de pe documentele emise în legătură cu functionarea organizației ;

j) declarația din care să rezulte aria geografică în care urmează să îşi desfăşoare activitatea şi acoperirea întregului mediu urban şi rural;

k) valoarea contribuțiilor financiare percepute producătorilor, pentru care organizația îndeplinește obligațiile privind răspunderea extinsă în domeniul echipamentelor electrice şi electronice (EEE) și al deșeurilor de echipamente electrice şi electronice (DEEE), formula şi modul de calcul al acestora, pentru fiecare categorie în parte pentru care se solicită autorizarea, cu respectarea stucturii prevăzută la art. 25 alin. (11) din Ordonanța de urgență a Guvernului nr. 5/2015, în formatul prevăzut în anexa.1b.

l) modul în care se reinvestesc, în scopul creşterii eficienţei serviciilor, profitul sau excedentul financiar, precum şi eventualele sume rezultate după scăderea cheltuielilor necesare pentru dezvoltarea/funcţionarea sistemului de gestionare a deşeurilor de echipamente electrice şi electronice;

m) lista producătorilor pentru care organizația colectivă îndeplinește obligațiile privind răspunderea extinsă cu menționarea producătorilor din Uniunea Europeană și din țări NON UE și a numărului de înregistrare din registrul național al producătorilor;

(2) Documentele prevăzute la alin. (1) lit. a)-m) vor fi însoţite de un opis al acestora.

1. Articolul 5 va avea următorul cuprins:

**Art. 5** Dosarul de acordare a licenţei de operare se depune în original atât în format letric, cât şi în format electronic, la Secretariatul Comisiei din cadrul autorităţii publice centrale pentru protecţia mediului. Fiecare pagină din dosarul de acordare a licenţei de operare este numerotată şi certificată pentru conformitate cu originalul. Documentele obligatorii din cadrul dosarului de acordare a licenţei de operare vor avea ordinea prevăzută la [art. 4](https://lege5.ro/App/Document/gezdomjrg4ya/procedura-si-criteriile-de-acordare-a-licentei-de-operare-revizuire-vizare-anuala-si-anulare-a-licentei-de-operare-a-organizatiilor-colective-din-20072016?pid=103697597&d=2024-08-19#p-103697597).

1. Articolul 6 va avea următorul cuprins:

**Art. 6** (1) **Î**n termen de 30 de zile lucrătoare de la data depunerii dosarului, Comisia informează solicitantul cu privire la decizia luată, în cazul în care în urma analizei dosarul de acordare a licenţei de operare Comisia constată că sunt îndeplinite cumulativ următoarele criterii:

1. Dosarul cuprinde toate documentele şi informaţiile prevăzute la [art. 4](http://lege5.ro/App/Document/gezdomjrg4ya/procedura-si-criteriile-de-acordare-a-licentei-de-operare-revizuire-vizare-anuala-si-anulare-a-licentei-de-operare-a-organizatiilor-colective-din-20072016?pid=103697597&d=2024-07-19#p-103697597), în formatul şi conţinutul solicitat,
2. Sunt respectate toate condițiile de autorizare pentru ca organizaţia colectivă să poată implementa obligaţiile privind răspunderea extinsă a producătorului de EEE prevăzute în Ordonanța de urgență a Guvernului nr. 5/2015 privind deşeurile de echipamente electrice şi electronice, aprobată cu modificări și completări prin Legea nr. 127/2024, cu modificările și completările ulterioare.

(2) În cazul în care Comisia decide acordarea licenţei de operare, solicitantul trebuie să constituie garanţia prevăzută la art. 25 alin. (9), lit. d) din Ordonanța de urgență a Guvernului nr. 5/2015 şi să achite tariful de emitere a licenţei de operare, în condiţiile Ordinului ministrului mediului şi dezvoltării durabile [nr. 1.108/2007](http://lege5.ro/App/Document/geytknjvge/ordinul-nr-1108-2007-privind-aprobarea-nomenclatorului-lucrarilor-si-serviciilor-care-se-presteaza-de-catre-autoritatile-publice-pentru-protectia-mediului-in-regim-de-tarifare-si-cuantumul-tarifelor-a?d=2024-07-02) privind aprobarea [Nomenclatorului](http://lege5.ro/App/Document/geytkmzqgy/nomenclatorul-lucrarilor-si-serviciilor-care-se-presteaza-de-catre-autoritatile-publice-pentru-protectia-mediului-in-regim-de-tarifare-si-cuantumul-tarifelor-aferente-acestora-din-05072007?d=2024-07-02) lucrărilor şi serviciilor care se prestează de către autorităţile publice pentru protecţia mediului în regim de tarifare şi cuantumul tarifelor aferente acestora, cu modificările şi completările ulterioare.

(3) Licenţa de operare, conform modelului prevăzut în anexa nr. 1c, se emite după depunerea documentui emis de Administrația Fondului pentru Mediu din care să rezulte că a fost constituită garanţia prevăzută la art. 25 alin. (9), lit. d) din Ordonanța de urgență a Guvernului nr. 5/2015, precum şi a dovezii achitării tarifului de emitere a licenţei de operare, în condiţiile Ordinului ministrului mediului şi dezvoltării durabile [nr. 1.108/2007](http://lege5.ro/App/Document/geytknjvge/ordinul-nr-1108-2007-privind-aprobarea-nomenclatorului-lucrarilor-si-serviciilor-care-se-presteaza-de-catre-autoritatile-publice-pentru-protectia-mediului-in-regim-de-tarifare-si-cuantumul-tarifelor-a?d=2024-07-02), cu modificările şi completările ulterioare, la Secretariatul Comisiei din cadrul autorităţii publice centrale pentru protecţia mediului.

(4) Licenţa de operare nu este transmisibilă.

1. Articolul 7 va avea următorul cuprins:

**Art. 7**

1. Comisia respinge dosarul de acordare a licenţei de operare
2. în cazul în care dosarul de acordare a licenţei de operare nu cuprinde toate documentele şi informaţiile prevăzute la [art. 4](http://lege5.ro/App/Document/gezdomjrg4ya/procedura-si-criteriile-de-acordare-a-licentei-de-operare-revizuire-vizare-anuala-si-anulare-a-licentei-de-operare-a-organizatiilor-colective-din-20072016?pid=103697597&d=2024-07-19#p-103697597) sau acesta este prezentat sub un alt format decât cel prevăzut la [art. 4](http://lege5.ro/App/Document/gezdomjrg4ya/procedura-si-criteriile-de-acordare-a-licentei-de-operare-revizuire-vizare-anuala-si-anulare-a-licentei-de-operare-a-organizatiilor-colective-din-20072016?pid=103697597&d=2024-07-19#p-103697597),
3. în cazul în care Comisia constată nerespectarea condițiilor de autorizare pentru ca organizaţia colectivă să poată implementa obligaţiile privind răspunderea extinsă a producătorului de EEE prevăzute în Ordonanța de urgență a Guvernului nr. 5/2015 privind deşeurile de echipamente electrice şi electronice, aprobată cu modificări și completări prin Legea nr. 127/2024, cu modificările și completările ulterioare,

(2) Decizia de respingere a solicitării de acordare a licenţei de operare se motivează şi se comunică în scris solicitantului de către Comisie.

(3) Solicitantul poate ataca decizia de respingere, potrivit Legii contenciosului administrativ [nr. 554/2004](http://lege5.ro/App/Document/gu3dsojy/legea-contenciosului-administrativ-nr-554-2004?d=2024-07-19), cu modificările şi completările ulterioare.

1. Articolul 17 va avea următorul cuprins:

Art. 17 . Organizația care a obținut licența de operare trebuie să respecte și să ducă la îndeplinire obligațiile prevăzute în Ordonanța de urgență a Guvernului nr. 92/2021, aprobată cu modificări şi completări prin Legea nr. 17/2023, cu modificările și completările ulterioare, în Ordonanța de urgență a Guvernului nr. 5/2015 privind deşeurile de echipamente electrice şi electronice, aprobată cu modificări și completări prin Legea nr. 127/2024, cu modificările și completările ulterioare și să îndeplinească următoarele obligații specifice fluxului:

1. să asigure, la solicitarea asociațiilor de dezvoltare intercomunitară sau, după caz, a unităților administrativ-teritoriale sau subdiviziunilor administrativ-teritoriale ale municipiilor, preluarea și valorificarea de către operatorii economici autorizați a deșeurilor de echipamente electrice și electronice din deșeurile municipale colectate separat;
2. să desfășoare anual împreună cu autoritatea publică centrală pentru protecția mediului, la solicitarea acesteia, campaniile de informare și educare prevăzute la art. 35 din Ordonanța de urgență a Guvernului nr. 5/2015 privind deșeurile de echipamente electrice și electronice, aprobată cu modificări și completări prin Legea nr. 127/2024, cu modificările și completările ulterioare;
3. să instituie un mecanism de audit conform prevederilor art. 12 alin. (9) [lit. e)](http://lege5.ro/App/Document/gm4tgmzxga/legea-nr-211-2011-privind-regimul-deseurilor?pid=263616613&d=2021-10-18#p-263616613) din Ordonanța de urgență a Guvernului nr. 92/2021, aprobată cu modificări şi completări prin Legea nr. 17/2023, cu modificările și completările ulterioare;
4. să acționeze fără discriminare și să asigure desfășurarea activității de gestionare a deșeurilor de echipamente electrice și electronice în mod transparent față de producătorii pentru care implementează obligațiile privind răspunderea extinsă a producătorului;
5. să afișeze pe pagina de început a site-ului propriu și să respecte valoarea contribuțiilor financiare percepute producătorilor pentru care îndeplinește obligațiile privind răspunderea extinsă stabilite conform art. 25 alin. (11) din Ordonanța de urgență a Guvernului nr. 5/2015, evidențiate separat: costuri de gestionarea DEEE și costuri administrative pe fiecare categorie în parte, în termen de 15 zile de la emiterea licenței;
6. să afișeze pe pagina de început a site-ului propriu, orice modificare a valorilor contribuțiilor financiare percepute producătorilor pentru care îndeplinește obligațiile privind răspunderea extinsă cu cel puțin 15 zile înainte de aplicarea acestora.
7. să afișeze pe pagina de început a site-ului propriu, direct sau prin intermediul unui link, lista producătorilor pentru care implementează obligațiile privind răspunderea extinsă a producătorului și distinct acţionarii/asociaţii şi membrii fondatori.
8. să perceapă aceleași contribuții în relația cu toți producătorii pentru care implementează obligațiile privind răspunderea extinsă a producătorului;
9. să declare producătorilor pentru care implementează obligațiile privind răspunderea extinsă a producătorului, semestrial, valoarea sumelor care nu au ca obiect finanțarea costurilor de gestionare a deșeurilor de echipamente electrice și electronice plătite către terți, prin intermediul unui link securizat, la care să aibă acces Comisia, la cerere;
10. să declare Comisiei orice modificare a ariei geografice în care își desfășoară activitatea, în cel mult 10 zile de la data modificarii;
11. să transmită, la solicitarea Comisiei, orice informații referitoare la activitatea pentru care a obținut licența de operare, în condițiile legii;
12. să pună la dispoziția organelor de control abilitate potrivit legii toate documentele pentru verificarea modului de desfășurare a activității și de îndeplinire a obiectivelor de colectare, reciclare și valorificare, precum și de cheltuire a sumelor încasate de la producătorilor pentru care implementează obligațiile privind răspunderea extinsă a producătorului;
13. să desfășoare numai următoarele activități:
14. să asigure și să finanțeze, în numele producătorilor sau reprezentanților autorizați pentru care implementează obligațiile privind răspunderea extinsă a producătorului, după caz, colectarea și valorificarea deșeurilor de echipamente electrice și electronice, astfel încât să fie atinse cel puțin obiectivele prevăzute la art. 17, 171 și în anexele [nr. 6](https://lege5.ro/App/Document/gyztgojuga/ordonanta-de-urgenta-nr-5-2015-privind-deseurile-de-echipamente-electrice-si-electronice?pid=77327317&d=2021-10-18#p-77327317) și [9](https://lege5.ro/App/Document/gyztgojuga/ordonanta-de-urgenta-nr-5-2015-privind-deseurile-de-echipamente-electrice-si-electronice?pid=77327355&d=2021-10-18#p-77327355) din Ordonanța de urgență a Guvernului nr. 5/2015;
15. să încheie contracte/parteneriate sau alte forme de colaborare, în condițiile legii, cu autoritățile executive ale unităților administrativ-teritoriale, pentru colectarea separată a deșeurilor de echipamente electrice și electronice;
16. să acționeze fără discriminare și să asigure desfășurarea activității de gestionare a deșeurilor de echipamente electrice și electronice în mod transparent față de producătorii sau reprezentanții autorizați, după caz, pentru care implementează obligațiile privind răspunderea extinsă a producătorului;
17. promovează campanii de informare și educare a publicului în cadrul contractelor, parteneriatelor sau al altor forme de colaborare încheiate cu asociațiile de dezvoltare intercomunitară sau, după caz, cu autoritățile publice locale;
18. să încheie contracte cu colectorii autorizați să preia deșeuri de echipamente electrice și electronice, precum și cu operatorii economici autorizați pentru tratarea, valorificarea și reciclarea DEEE, inclusiv pregătirea pentru reutilizare, care acceptă condițiile contractuale;
19. să afișeze pe pagina de început a site-ului propriu, direct sau prin intermediul unui link, procedura de selectare a operatorilor economici de la subpct.v. cu care au fost încheiate contracte în vederea preluării și gestionării deșeuri de echipamente electrice și electronice;
20. să transmită, la solicitarea autorității publice centrale pentru protecția mediului sau a unităților din subordonarea sau în coordonarea acesteia, informații referitoare la activitatea pentru care a obținut licența de operare în vederea elaborării de studii, statistici ori pentru monitorizarea respectării prevederilor privind protecția mediului și pentru respectarea obligațiilor privind raportările către Comisia Europeană, potrivit legii;
21. Organizația are obligația să informeze acționarii/membrii fondatori și operatorii economici pentru care implementează obligațiile privind răspunderea extinsă a producătorului cu privire la destinația eventualului profit realizat;
22. Organizația care a obținut licența de operare poate să efectueze studii împreună cu asociațiile de dezvoltare intercomunitară și/sau cu autoritatea publică centrală pentru protecția mediului care să conducă la îmbunătățirea gestionării deșeurilor de echipamente electrice și electronice ca activitate suplimentară față de activitățile prevăzute la lit. m);
23. Organizația care a obținut licența de operare are dreptul să desfășoare activitățile prevăzute la lit.m) numai în aria geografică declarată în care își desfășoară activitatea.
24. Anexele nr. 1 a – 1 c de la procedură se înlocuiesc cu anexele nr. 1 a - 1 c de la prezentul ordin.

Art. II (1) Licențele de operare emise anterior intrării în vigoare a prezentului Ordin, sunt valabile până la data de 31.12.2024.

(2) Organizațiile colective care dețin licenta de operare la data intrării în vigoare a prezentului Ordinşi doresc continuarea activităţii au obligaţia să transmită Comisiei dosarul prevăzut la art.4 din Anexa [nr.](https://lege5.ro/App/Document/gezdomjrgyzq/ordinul-nr-1494-846-2016-pentru-aprobarea-procedurii-si-criteriilor-de-acordare-a-licentei-de-operare-revizuire-vizare-anuala-si-anulare-a-licentei-de-operare-a-organizatiilor-colective-si-de-aprobare?pid=103697368&d=2024-08-12#p-103697368) 1 la Ordinul ministrului mediului, apelor şi pădurilor şi al viceprim-ministrului, ministrul economiei, comerţului şi relaţiilor cu mediul de afaceri, nr. 1.494/846/2016, cu modificările și completările ulterioare, în termen de maximum 45 de zile de la intrarea în vigoare a prezentului ordin.

Art. III În cazul Organizațiilor colective nou înființate, determinarea cotei de piață de minim 5% pentru cel puțin o categorie de EEE prevăzută în anexa nr. 2 din Ordonanța de urgență a Guvernului nr. 5/2015 privind deşeurile de echipamente electrice şi electronice, aprobată cu modificări și completări prin Legea nr. 127/2024, cu modificările și completările ulterioare, pentru care se solicită autorizarea, se realizează pe baza precontractelor semnate cu producătorii de echipamente electrice și electronice pentru care organizația va implementa obligațiile privind răspunderea extinsă a producătorului după licențiere.

Art. IV – Prezentul ordin se publică în Monitorul Oficial al României, Partea I.

**MINISTRUL MEDIULUI, APELOR ȘI PĂDURILOR**

[**Mircea FECHET**](https://gov.ro/ro/guvernul/cabinetul-de-ministri/ministrul-mediului-apelor-i-padurilor1687421522)

**MINISTRUL ECONOMIEI, ANTREPRENORIATULUI ŞI TURISMULUI**

[**Ștefan-Radu OPREA**](https://gov.ro/ro/guvernul/cabinetul-de-ministri/ministrul-mediului-apelor-i-padurilor1687421522)

#### ANEXA Nr. 1a la procedură

Antet solicitant

Nr. . . . . . . . . . ./ . . . . . . . . . .

 **CERERE
de acordare a licenţei de operare
- Model -**

Subscrisa, . . . . . . . . . ., cu sediul social în . . . . . . . . . ., str. . . . . . . . . . . nr. . . . . . . . . . ., bl. . . . . . . . . . ., ap. . . . . . . . . . ., judeţul/sectorul . . . . . . . . . ., înregistrată la . . . . . . . . . . cu nr. . . . . . . . . . ., cod unic de înregistrare nr. . . . . . . . . . ./ . . . . . . . . . ., telefon . . . . . . . . . ., e-mail . . . . . . . . . ., prin . . . . . . . . . ., în calitate de reprezentant legal, solicită acordarea licenţei de operare în scopul implementării obligațiilor privind răspunderea extinsă a producătorului **de echipamente electrice și electronice sau ale reprezentanților autorizați care acționează în numele producătorilor** prevăzute în Ordonanța de urgență nr. 92/2021 privind regimul deșeurilor, aprobată cu modificări şi completări prin Legea nr. 17/2023, cu modificările și completările ulterioare, și în **Ordonanța de urgență a Guvernului**[**nr. 5/2015**](https://lege5.ro/App/Document/gyztgojuga/ordonanta-de-urgenta-nr-5-2015-privind-deseurile-de-echipamente-electrice-si-electronice?d=2021-10-19)**privind deșeurile de echipamente electrice și electronice, pentru următoarele categorii\* de echipamente electrice și electronice: . . . . . . . . . .**

**\*)** Se vor menționa categoriile din anexa [nr. 2](https://lege5.ro/App/Document/gyztgojuga/ordonanta-de-urgenta-nr-5-2015-privind-deseurile-de-echipamente-electrice-si-electronice?pid=77327151&d=2021-10-19#p-77327151) la Ordonanța de urgență a Guvernului nr. 5/2015.

Anexăm documentele specifice prevăzute în Ordinul nr. .....

Îmi asum îndeplinirea tuturor obligațiilor legale și declar pe propria răspundere, cunoscând prevederile relevante ale legii penale, că documentele prezentate în copie sunt conforme cu originalul.

|  |  |  |
| --- | --- | --- |
|  |  |  |
|  | Data . . . . . . . . . . | Reprezentant legal,. . . . . . . . . .(numele, prenumele şi semnătura) |

#### ANEXA Nr. 1b la procedură

Tab. 1 Valoarea contribuțiilor financiare percepute producătorilor

|  |  |  |  |  |  |  |
| --- | --- | --- | --- | --- | --- | --- |
| Categorie EEE\* | Subcategorie EEE(kg) | Costuri de gestionare | Costuri de dezvoltare/ dezvoltarea/funcționare a sistemului de gestionare a DEEE | costuri pentru studii, informare şi conştientizare  | Cheltuieli de funcţionare a organizaţiei | TARIF |
| colectare | transport | tratare | total |
| (1) | (2) | (3) | (4) | (5) | (6) | (7) | (8) | (9) | (10) | (11) | (12) | (13) | (14) | (15) |
|  | min | max | (lei) | (lei) | (lei) | (lei) | % | (lei) | % | (lei) | % | (lei) | % | lei |

\* categoriile din anexa [nr. 2](https://lege5.ro/App/Document/gyztgojuga/ordonanta-de-urgenta-nr-5-2015-privind-deseurile-de-echipamente-electrice-si-electronice?pid=77327151&d=2021-10-19#p-77327151) la Ordonanța de urgență a Guvernului nr. 5/2015.

Data . . . . . . . . .

|  |  |  |
| --- | --- | --- |
|  | . | Reprezentant legal,. . . . . . . . . .(numele, prenumele şi semnătura) |

Tab.2 Tarife publicate pe site-ul organizației

|  |  |  |  |  |
| --- | --- | --- | --- | --- |
| Categorie EEE\* | SubcategorieEEE | Costuri generaleSuma costurilor din Tab 1 coloanele (7)+(9)+(11) | Cheltuieli de funcţionare a organizaţiei | TARIF |
|  |  |  |  |  |

\* categoriile din anexa [nr. 2](https://lege5.ro/App/Document/gyztgojuga/ordonanta-de-urgenta-nr-5-2015-privind-deseurile-de-echipamente-electrice-si-electronice?pid=77327151&d=2021-10-19#p-77327151) la Ordonanța de urgență a Guvernului nr. 5/2015.

#### ANEXA Nr. 1c la procedură



 **MINISTERUL MEDIULUI, APELOR ŞI PĂDURILOR**

 **LICENŢĂ DE OPERARE
- Model -**

Nr. . . . . . . . . . . din . . . . . . . . . .

Pentru . . . . . . . . . . din localitatea . . . . . . . . . ., str. . . . . . . . . . . nr. . . . . . . . . . ., judeţul/sectorul . . . . . . . . . ., înregistrată la . . . . . . . . . . cu nr. . . . . . . . . . ., cod unic de înregistrare nr. . . . . . . . . . ./ . . . . . . . . . .,în scopul implementării obligațiilor privind răspunderea extinsă a producătorului **de echipamente electrice și electronice sau ale reprezentanților autorizați care acționează în numele producătorilor** prevăzute în Ordonanța de urgență nr. 92/2021 privind regimul deșeurilor și în **Ordonanța de urgență a Guvernului**[**nr. 5/2015**](https://lege5.ro/App/Document/gyztgojuga/ordonanta-de-urgenta-nr-5-2015-privind-deseurile-de-echipamente-electrice-si-electronice?d=2021-10-19)**privind deșeurile de echipamente electrice și electronice** pentru următoarele categorii de echipamente electrice şi electronice . . . . . . . . . ., emisă în baza legii.

Data emiterii: . . . . . . . . . .

**MINISTRUL MEDIULUI, APELOR ȘI PĂDURILOR**